erhwenkuo/poetry-chinese-zhtw huggingface dataset:
和茅山高拾遺憶山中雜題五首：胡山
作者：儲嗣宗（唐）

犬入五雲音信絕，鳳樓凝碧悄無聲。焚香古洞步虛夜，露濕松花空月明。
和茅山高拾遺憶山中雜題五首：小樓
作者：儲嗣宗（唐）

松杉風外亂山青，曲幾焚香對石屏。空憶去年春雨後，燕泥時汙太玄經。
和茅山高拾遺憶山中雜題五首：山鄰
作者：儲嗣宗（唐）

石橋春澗已歸遲，夢入仙山山不知。柱史從來非俗吏，青牛道士莫相疑。
送道士
作者：儲嗣宗（唐）

泠然禦風客，與道自浮沉。黃鶴有歸語，白雲無忌心。藥爐經月淨，天路入壺深。從此分杯後，相思何處尋。
宿山館
作者：儲嗣宗（唐）

寂寞對衰草，地涼凝露華。蟬鳴月中樹，風落客前花。山館無宿伴，秋琴初別家。自憐千萬裡，筆硯寄生涯。
入浮石山
作者：儲嗣宗（唐）

斜日出門去，殘花已過春。鳥聲穿葉遠，虎跡渡溪新。入洞幾時路，耕田何代人。自慚非避俗，不敢問迷津。
送人歸故園
作者：儲嗣宗（唐）

遠節慘言別，況予心久違。從來憶家淚，今日送君歸。野路正風雪，還鄉猶布衣。裡中耕稼者，應笑讀書非。
得越中書
作者：儲嗣宗（唐）

芳草離離思，悠悠春夢餘。池亭千里月，煙水一封書。詩想懷康樂，文應吊子胥。扁舟戀南越，豈獨為鱸魚。
秋墅
作者：儲嗣宗（唐）

欲暮候樵者，望山空翠微。虹隨餘雨散，鴉帶夕陽歸。窮巷長秋草，孤村時擣衣。誰知多病客，寂寞掩柴扉。
哭彭先生
作者：儲嗣宗（唐）

穀口溪聲客自傷，那堪嗚咽吊殘陽。空階鶴戀丹青影，門人遠赴心喪夜，月滿千山舊草堂。
和顧非熊先生題茅山處士閒居
作者：儲嗣宗（唐）

歸耕地肺絕塵喧，匣裡青萍未報恩。濁酒自憐終日醉，唯有階前芳草色，年年惆悵憶王孫。
長安懷古
作者：儲嗣宗（唐）

禍稔蕭牆終不知，生人力屈盡邊陲。赤龍已赴東方暗，秋風解怨扶蘇死，露泣煙愁紅樹枝。
過王右丞書堂二首
作者：儲嗣宗（唐）

澄潭昔臥龍，章句世為宗。獨步聲名在，千巖水石空。野禽悲灌木，落日吊清風。後學攀遺址，秋山聞草蟲。萬樹影參差，石床藤半垂。螢光雖散草，鳥跡尚臨池。風雅傳今日，雲山想昔時。感深蘇屬國，千載五言詩。
孤雁
作者：儲嗣宗（唐）

孤雁暮飛急，蕭蕭天地秋。關河正黃葉，訊息斷青樓。湘渚煙波遠，驪山風雨愁。此時萬裡道，魂夢繞滄洲。
贈隱者
作者：儲嗣宗（唐）

盡室居幽谷，亂山為四鄰。霧深知有術，窗靜似無人。鶴語松上月，花明雲裡春。生涯更何許，尊酒與垂綸。
早春懷薛公裕
作者：儲嗣宗（唐）

幽獨自成愚，柴門日漸蕪。陸機初入洛，孫楚又遊吳。失意怨楊柳，異鄉聞鷓鴣。相思複相望，春草滿南湖。
村月
作者：儲嗣宗（唐）

月午籬南道，前村半隱林。田翁獨歸處，蕎麥露花深。
早春
作者：儲嗣宗（唐）

野樹花初發，空山獨見時。踟躕曆陽道，鄉思滿南枝。
送友人遊吳
作者：儲嗣宗（唐）

吳山青楚吟，草色異鄉心。一酌水邊酒，數聲花下琴。登樓舊國遠，探穴九疑深。更想逢秋節，那堪聞夜砧。
贈別
作者：儲嗣宗（唐）

蘭澤傷秋色，臨風遠別期。東城草雖綠，南浦柳無枝。直道豈易枉，暗投誰不疑。因君問行役，有淚濕江蘺。
經故人舊居
作者：儲嗣宗（唐）

萬裡訪遺塵，鶯聲淚濕巾。古書無主散，廢宅與山鄰。宿草風悲夜，荒村月吊人。淒涼問殘柳，今日為誰春。
隨邊使過五原
作者：儲嗣宗（唐）

偶逐星車犯虜塵，故鄉常恐到無因。五原西去陽關廢，日漫平沙不見人。
春懷寄秣陵知友
作者：儲嗣宗（唐）

廬江城外柳堪攀，萬裡行人尚未還。借問景陽臺下客，謝家誰更臥東山。
宋州月夜感懷
作者：儲嗣宗（唐）

雁池衰草露沾衣，河水東流萬事微。寂寞青陵臺上月，秋風滿樹鵲南飛。
吳宮
作者：儲嗣宗（唐）

荒臺荊棘多，忠諫竟如何。細草迷宮巷，閑花誤綺羅。前溪徒自綠，子夜不聞歌。悵望清江暮，悠悠東去波。
春遊望仙谷
作者：儲嗣宗（唐）

清無車馬塵，深洞百花春。雞犬疑沾藥，耕桑似避秦。登山採樵路，臨水浣紗人。若得心無事，移家便卜鄰。
聖女祠
作者：儲嗣宗（唐）

石屏苔色涼，流水繞祠堂。巢鵲疑天漢，潭花似鏡妝。神來雲雨合，神去蕙蘭香。不復聞雙佩，山門空夕陽。
宿範水
作者：儲嗣宗（唐）

行人倦遊宦，秋草宿湖邊。露濕芙蓉渡，月明漁網船。寒機深竹裡，遠浪到門前。何處思鄉甚，歌聲聞採蓮。
送顧陶校書歸錢塘
作者：儲嗣宗（唐）

清苦月偏知，南歸瘦馬遲。橐輕緣換酒，發白為吟詩。水色西陵渡，松聲伍相祠。聖朝思直諫，不是掛冠時。
題雲陽高少府衙齋
作者：儲嗣宗（唐）

大隱能兼濟，軒窗逐勝開。遠含雲水思，深得棟樑材。吏散山逾靜，庭閑鳥自來。更憐幽砌色，秋雨長莓苔。
汾陰後土祠作
作者：李適（唐）

昔予讀舊史，遍睹漢世君。武皇實稽古，建茲百代勳。號令垂懋典，舊經備闕文。西巡曆九嶷，舳艫被江濱。勒兵十八萬，旌旗何紛紛。朅來茂陵下，英聲不復聞。我行歲方晏，極望山河分。神光終冥漠，鼎氣獨氛氳。攬涕步脽上，登高見彼汾。雄圖今安在，飛飛有白雲。
答宋十一崖口五渡見贈
作者：李適（唐）

聞君訪遠山，躋險造幽絕。眇然青雲境，觀奇彌年月。登嶺亦溯溪，孤舟事沿越。崿嶂傳彩翠，崖磴互欹缺。石林上攢叢，金澗下明滅。捫壁窺丹井，梯苔瞰乳穴。忽枉巖中贈，對玩未嘗輟。殷勤獨往事，委曲煉藥說。邀餘名山期，從爾泛海澨。歲晏秉宿心，斯言非徒設。
餞許州宋司馬赴任
作者：李適（唐）

昔吾遊箕山，朅來涉潁水。複有許由廟，迢迢白雲裡。聞君佐繁昌，臨風悵懷此。儻到平輿泉，寄謝幹將裡。
奉和聖制九日侍宴應製得高字
作者：李適（唐）

禁苑秋光入，宸遊霽色高。萸房頒彩笥，菊蕊薦香醪。後騎縈堤柳，前旌拂禦桃。王枚俱得從，淺淺愧飛毫。
遊禁苑幸臨渭亭遇雪應制
作者：李適（唐）

長樂喜春歸，披香瑞雪霏。花從銀閣度，絮繞玉窗飛。寫曜銜天藻，呈祥拂禦衣。上林紛可望，無處不光輝。
奉和九日登慈恩寺浮圖應制
作者：李適（唐）

鳳輦乘朝霽，鸚林對晚秋。天文貝葉寫，聖澤菊花浮。塔似神功造，龕疑佛影留。幸陪清漢蹕，欣奉淨居遊。
侍宴長寧公主東莊應制
作者：李適（唐）

鳳樓紆睿幸，龍舸暢宸襟。歌舞平陽第，園亭沁水林。山花添聖酒，澗竹繞燻琴。願奉瑤池駕，千春侍德音。
奉和送金城公主適西蕃應制
作者：李適（唐）

絳河從遠聘，青海赴和親。月作臨邊曉，花為度隴春。主歌悲顧鶴，帝策重安人。獨有瓊簫去，悠悠思錦輪。
安樂公主移入新宅
作者：李適（唐）

星橋他日創，仙榜此時開。馬向鋪錢埒，簫聞奏玉臺。人疑衛叔美，客似長卿才。借問遊天使，誰能取石回。
奉和幸望春宮送朔方軍大總管張仁亶
作者：李適（唐）

地限驕南牧，天臨餞北征。解衣延寵命，橫劍總威名。豹略恭宸旨，雄文動睿情。坐觀膜拜入，朝夕受降城。
人日宴大明宮恩賜彩縷人勝應制
作者：李適（唐）

朱城待鳳韶年至，碧殿疏龍淑氣來。寶帳金屏人已帖，向夕憑高風景麗，天文垂耀象昭回。
奉和春日幸望春宮應制
作者：李適（唐）

玉輦金輿天上來，花園四望錦屏開。輕絲半拂朱門柳，聖詞今日光輝滿，漢主秋風莫道才。
奉和立春遊苑迎春
作者：李適（唐）

金輿翠輦迎嘉節，御苑仙宮待獻春。淑氣初銜梅色淺，稍覺披香歌吹近，龍驂日暮下城闉。
帝幸興慶池戲競渡應制
作者：李適（唐）

拂露金輿丹旆轉，淩晨黼帳碧池開。南山倒影從雲落，橫汾宴鎬歡無極，歌舞年年聖壽杯。
侍宴安樂公主莊應制
作者：李適（唐）

平陽金榜鳳凰樓，沁水銀河鸚鵡洲。彩仗遙臨丹壑裡，貴主稱觴萬年壽，還輕漢武濟汾遊。
侍宴安樂公主新宅應制
作者：李適（唐）

銀河半倚鳳凰臺，玉酒相傳鸚鵡杯。若見君平須借問，仙槎一去幾時來。
餞唐永昌赴任東都
作者：李適（唐）

聞道飛鳧向洛陽，翩翩矯翮度文昌。因聲寄意三花樹，少室巖前幾過香。
舞曲歌辭：吳俞兒舞歌：劍俞
作者：陸龜蒙（唐）

枝月喉，棹霜脊，北斗離離在寒碧。龍魂清，虎尾白，
舞曲歌辭：吳俞兒舞歌：矛俞
作者：陸龜蒙（唐）

手盤風，頭背分，電光戰扇，欲刺敲心留半線。纏肩繞脰，dl合眩旋，卓植赴列，奪避中節。前沖函禮穴，上指孛彗滅，與君一用來有截。
舞曲歌辭：吳俞兒舞歌：弩俞
作者：陸龜蒙（唐）

牛來開弦，人為置鏃。捩機關，迸山谷。鹿駭澀，
舞曲歌辭：東海有勇婦
作者：李白（唐）

梁山感杞妻，慟器為之傾。金石忽暫開，都由激深情。東海有勇婦，何慚蘇子卿。學劍越處子，超騰若流星。捐軀報夫仇，萬死不顧生。白刃耀素雪，蒼天感精誠。十步兩躩躍，三呼一交兵。斬首掉國門，蹴踏五藏行。割此伉儷憤，粲然大義明。北海李使君，飛章奏天庭。舍罪警風俗，流芳播滄瀛。志在列女籍，行帛已光榮。淳於免詔獄，漢主為緹縈。津妾一棹歌，脫父於嚴刑。十子若不肖，不如一女英。豫讓斬空衣，有心竟無成。要離殺慶忌，壯夫素所輕。妻子亦何辜，焚之買虛名。豈如東海婦，事立獨揚名。
舞曲歌辭：章和二年中
作者：李賀（唐）

雲蕭索，風拂拂，麥芒如篲黍和粟。關中父老百領襦，殷勤為我下田鉏，百錢攜賞絲桐客。遊春漫光塢花白，
舞曲歌辭：公莫舞歌
作者：李賀（唐）

方花古礎排九楹，刺豹淋血盛銀罌。華筵鼓吹無桐竹，腰下三看寶玦光，項莊掉箾攔前起。材官小臣公莫舞，鐵樞鐵楗重束關，大旗五丈撞雙環。漢王今日須秦印，
舞曲歌辭：拂舞辭
作者：李賀（唐）

吳娥聲絕天，空雲閑裴回。門外滿車馬，亦須生綠苔。尊有烏程酒，勸君千萬壽。全勝漢武錦樓上，丹成作蛇乘白霧，千年重化玉井龜。從蛇作龜二千載。吳堤綠草年年在。背有八卦稱神仙，邪鱗頑甲滑腥涎。
舞曲歌辭：白鳩辭
作者：李白（唐）

鏗鳴鐘，考朗鼓。歌白鳩，引拂舞。白鳩之白誰與鄰，首農政，鳴陽春。天子刻玉杖，鏤形賜耆人。白鷺亦白非純真，外潔其色心匪仁。闕五德，無司晨，鳳凰雖大聖，不願以為臣。
舞曲歌辭：獨漉篇
作者：李白（唐）

獨漉水中泥，水濁不見月。不見月尚可，水深行人沒。越鳥從南來，胡鷹亦北度。我欲彎弓向天射，雄劍掛壁，時時龍鳴。不斷犀象，繡澀苔生。國恥未雪，
舞曲歌辭：獨漉歌
作者：王建（唐）

獨獨漉漉，鼠食貓肉。烏日中，鶴露宿，黃河水直人心曲。
舞曲歌辭：白紵辭二首
作者：崔國輔（唐）

洛陽梨花落如霰，河陽桃葉生複齊。坐恐玉樓春欲盡，紅綿粉絮裛妝啼。董賢女弟在椒風，窈窕繁華貴後宮。璧帶金釭皆翡翠，一朝零落變成空。
舞曲歌辭：白紵辭二首
作者：楊衡（唐）

玉纓翠佩雜輕羅，香汗微漬朱顏酡。為君起唱白紵歌，躡珠履，步瓊筵。輕身起舞紅燭前，芳姿豔態妖且妍。回眸轉袖暗催弦，涼風蕭蕭流水急。月華泛豔紅蓮濕，
舞曲歌辭：白紵辭
作者：李白（唐）

揚清歌，發皓齒，北方佳人東鄰子。且吟白紵停淥水，玉顏滿堂樂未終，館娃日落歌吹蒙。月寒江清夜沉沉，美人一笑千黃金，垂羅舞縠揚哀音。郢中白雪且莫吟，子夜吳歌動君心。動君心，冀君賞，吳刀翦綵縫舞衣，明妝麗服奪春輝，揚眉轉袖若雪飛。傾城獨立世所稀，激楚結風醉忘歸。高堂月落燭已微，
舞曲歌辭：白紵歌二首
作者：王建（唐）

天河漫漫北斗粲，宮中烏啼知夜半。新縫白紵舞衣成，酒多夜長夜未曉，月明燈光兩相照，後庭歌聲更窈窕。館娃宮中春日暮，荔枝木瓜花滿樹。城頭烏棲休擊鼓，美人醉起無次第，墮釵遺佩滿中庭。此時但願可君意，
舞曲歌辭：白紵歌
作者：張籍（唐）

皎皎白紵白且鮮，將作春衫稱少年。裁縫長短不能定，衣裳著時寒食下，還把玉鞭鞭白馬。
舞曲歌辭：白紵歌
作者：柳宗元（唐）

翠帷雙卷出傾城，龍劍破匣霜月明。朱唇掩抑悄無聲，
舞曲歌辭：冬白紵歌
作者：元稹（唐）

吳宮夜長宮漏款，簾幕四垂燈焰暖。西施自舞王自管，共笑越王窮惴惴，夜夜抱冰寒不睡。
舞曲歌辭：霓裳辭十首
作者：王建（唐）

弟子部中留一色，聽風聽水作霓裳。散聲未足重來授，直到床前見上皇。中管五絃初半曲，遙教合上隔簾聽。一聲聲向天頭落，效得仙人夜唱經。自直梨園得出稀，更番上曲不教歸。一時跪拜霓裳徹，立地階前賜紫衣。旋翻新譜聲初足，除卻梨園未教人。宣與書家分手寫，中官走馬賜功臣。伴教霓裳有貴妃，從初直到曲成時。日長耳裡聞聲熟，拍數分毫錯總知。絃索摐摐隔彩雲，五更初發一山聞。武皇自送西王母，新換霓裳月色裙。敕賜宮人澡浴回，遙看美女院門開。一山星月霓裳動，好字先從殿裡來。傳呼法部按霓裳，新得承恩別作行。應是貴妃樓上看，內人舁下彩羅箱。朝元閣上山風起，夜聽霓裳玉露寒。宮女月中更替立，黃金梯滑並行難。知向華清年月滿，山頭山底種長生。去時留下霓裳曲，總是離宮別館聲。
舞曲歌辭：柘枝詞
作者：不詳（唐）

將軍奉命即須行，塞外領強兵。聞道烽煙動，腰間寶劍匣中鳴。
舞曲歌辭：柘枝詞三首
作者：薛能（唐）

同營三十萬，震鼓伐西羌。戰血粘秋草，徵塵攪夕陽。歸來人不識，帝裡獨戎裝。懸軍徵拓羯，內地隔蕭關。日色昆侖上，風聲朔漠間。何當千萬騎，颯颯貳師還。意氣成功日，春風起絮天。樓臺新邸第，歌舞小嬋娟。急破催搖曳，羅衫半脫肩。
舞曲歌辭：屈柘詞
作者：溫庭筠（唐）

楊柳縈橋綠，玫瑰拂地紅。繡衫金騕褭，花髻玉瓏璁。宿雨香潛潤，春流水暗通。畫樓初夢斷，晴日照湘風。
郡齋旬假始命宴呈座客示郡寮
作者：白居易（唐）

公門日兩衙，公假月三旬。衙用決簿領，旬以會親賓。公多及私少，勞逸常不均。況為劇郡長，安得閒宴頻。下車已二月，開筵始今晨。初黔軍廚突，一拂郡榻塵。既備獻酬禮，亦具水陸珍。萍醅箬溪醑，水鱠松江鱗。侑食樂懸動，佐歡妓席陳。風流吳中客，佳麗江南人。歌節點隨袂，舞香遺在茵。清奏凝未闋，酡顏氣已春。眾賓勿遽起，群寮且逡巡。無輕一日醉，用犒九日勤。微彼九日勤，何以治吾民。微此一日醉，何以樂吾身。
題西亭
作者：白居易（唐）

朝亦視簿書，暮亦視簿書。簿書視未竟，蟋蟀鳴座隅。始覺芳歲晚，複嗟塵務拘。西園景多暇，可以少躊躇。池鳥澹容與，橋柳高扶疏。煙蔓嫋青薜，水花披白蕖。何人造茲亭，華敞綽有餘。四簷軒鳥翅，複屋羅蜘蛛。直廊抵曲房，窈窕深且虛。修竹夾左右，清風來徐徐。此宜宴佳賓，鼓瑟吹笙竽。荒淫即不可，廢曠將何如。幸有酒與樂，及時歡且娛。忽其解郡印，他人來此居。
郡中西園
作者：白居易（唐）

閑園多芳草，春夏香靡靡。深樹足佳禽，旦暮鳴不已。院門閉松竹，庭徑穿蘭芷。愛彼池上橋，獨來聊徙倚。魚依藻長樂，鷗見人暫起。有時舟隨風，盡日蓮照水。誰知郡府內，景物閑如此。始悟喧靜緣，何嘗系遠邇。
北亭臥
作者：白居易（唐）

樹綠晚陰合，池涼朝氣清。蓮開有佳色，鶴唳無凡聲。唯此閑寂境，愜我幽獨情。病假十五日，十日臥茲亭。明朝吏呼起，還複視黎甿。
一葉落
作者：白居易（唐）

煩暑鬱未退，涼飆潛已起。寒溫與盛衰，遞相為表裡。蕭蕭秋林下，一葉忽先委。勿言微搖落，搖落從此始。
崔湖州贈紅石琴薦煥如錦文，無以答之，以詩酬謝
作者：白居易（唐）

赬錦支綠綺，韻同相感深。千年古澗石，八月秋堂琴。引出山水思，助成金玉音。人間無可比，比我與君心。
九日宴集，醉題郡樓，兼呈周、殷二判官
作者：白居易（唐）

前年九日餘杭郡，呼賓命宴虛白堂。去年九日到東洛，一日日知添老病，一年年覺惜重陽。江南九月未搖落，可憐假日好天色，公門吏靜風景涼。榜舟鞭馬取賓客，笙歌一曲思凝絕，金鈿再拜光低昂。日腳欲落備燈燭，半酣憑檻起四顧，七堰八門六十坊。遠近高低寺間出，人煙樹色無隙罅，十裡一片青茫茫。自問有何才與政，郊無戎馬郡無事，門有棨戟腰有章。盛時儻來合慚愧，請君停杯聽我語，此語真實非虛狂。五旬已過不為夭，
同微之贈別郭虛舟煉師五十韻
作者：白居易（唐）

我為江司馬，君為荊判司。俱當愁悴日，始識虛舟師。師年三十餘，白皙好容儀。專心在鉛汞，餘力工琴棋。靜彈弦數聲，閑飲酒一卮。因指塵土下，蜉蝣良可悲。不聞姑射上，千歲冰雪肌。不見遼城外，古今塚累累。嗟我天地間，有術人莫知。得可逃死籍，不唯走三屍。授我參同契，其辭妙且微。六一閟扃鐍，子午守雄雌。我讀隨日悟，心中了無疑。黃芽與紫車，謂其坐致之。自負因自歎，人生號男兒。若不佩金印，即合翳玉芝。高謝人間世，深結山中期。泥壇方合矩，鑄鼎圓中規。爐橐一以動，瑞氣紅輝輝。齋心獨歎拜，中夜偷一窺。二物正欣合，厥狀何怪奇。綢繆夫婦體，狎獵魚龍姿。簡寂館鐘後，紫霄峰曉時。心塵未淨潔，火候遂參差。萬壽覬刀圭，千功失毫釐。先生彈指起，奼女隨煙飛。始知緣會間，陰騭不可移。藥灶今夕罷，詔書明日追。追我複追君，次第承恩私。官雖小大殊，同立白玉墀。我直紫微闥，手進賞罰詞。君侍玉皇座，口含生殺機。直躬易媒孽，浮俗我瑕疵。轉徙今安在，越嶠吳江湄。一提支郡印，一建連帥旗。何言四百里，不見如天涯。秋風旦夕來，白日西南馳。雪霜各滿鬢，朱紫徒為衣。師從廬山洞，訪舊來於斯。尋君又覓我，風馭紛逶迤。帔裾曳黃絹，鬚髮垂青絲。逢人但斂手，問道亦頷頤。孤雲難久留，十日告將歸。款曲話平昔，殷勤勉衰羸。後會杳何許，前心日磷緇。俗家無異物，何以充別資。素箋一百句，題附元家詩。朱頂鶴一隻，與師雲間騎。雲間鶴背上，故情若相思。時時摘一句，唱作步虛辭。
霓裳羽衣歌
作者：白居易（唐）

我昔元和侍憲皇，曾陪內宴宴昭陽。千歌百舞不可數，案前舞者顏如玉，不著人家俗衣服。虹裳霞帔步搖冠，磬簫箏笛遞相攙，擊擫彈吹聲邐迤。散序六奏未動衣，飄然轉旋迴雪輕，嫣然縱送遊龍驚。小垂手後柳無力，上元點鬟招萼綠，王母揮袂別飛瓊。繁音急節十二遍，當時乍見驚心目，凝視諦聽殊未足。一落人間八九年，移領錢唐第二年，始有心情問絲竹。玲瓏箜篌謝好箏，虛白亭前湖水畔，前後祗應三度按。便除庶子拋卻來，貪看案牘常侵夜，不聽笙歌直到秋。秋來無事多閑悶，答雲七縣十萬戶，無人知有霓裳舞。唯寄長歌與我來，千姿萬狀分明見，恰與昭陽舞者同。眼前彷彿睹形質，我愛霓裳君合知，發於歌詠形於詩。君不見我歌雲，由來能事皆有主，楊氏創聲君造譜。君言此舞難得人，嬌花巧笑久寂寥，娃館薴蘿空處所。如君所言誠有是，妍媸優劣寧相遠，大都只在人抬舉。李娟張態君莫嫌，
小童薛陽陶吹觱慄歌
作者：白居易（唐）

剪削幹蘆插寒竹，九孔漏聲五音足。近來吹者誰得名，指點之下師授聲，含嚼之間天與氣。潤州城高霜月明，翕然聲作疑管裂，詘然聲盡疑刀截。有時婉軟無筋骨，緩聲展引長有條，有條直直如筆描。下聲乍墜石沉重，碎絲細竹徒紛紛，宮調一聲雄出群。眾音覙縷不落道，若教頭白吹不休，但恐聲名壓關李。
啄木曲
作者：白居易（唐）

莫買寶剪刀，虛費千金直。我有心中愁，知君剪不得。莫磨解結錐，徒勞人氣力。我有腸中結，知君解不得。莫染紅絲線，徒誇好顏色。我有雙淚珠，知君穿不得。莫近紅爐火，炎氣徒相逼。我有兩鬢霜，知君銷不得。刀不能剪心愁，錐不能解腸結。線不能穿淚珠，
題靈巖寺
作者：白居易（唐）

娃宮屟廊尋已傾，硯池香徑又欲平。二三月時何草綠，今愁古恨入絲竹，一曲涼州無限情。直自當時到今日，
雙石
作者：白居易（唐）

蒼然兩片石，厥狀怪且醜。俗用無所堪，時人嫌不取。結從胚渾始，得自洞庭口。萬古遺水濱，一朝入吾手。擔舁來郡內，洗刷去泥垢。孔黑煙痕深，罅青苔色厚。老蛟蟠作足，古劍插為首。忽疑天上落，不似人間有。一可支吾琴，一可貯吾酒。峭絕高數尺，坳泓容一鬥。五絃倚其左，一杯置其右。窪樽酌未空，玉山頹已久。人皆有所好，物各求其偶。漸恐少年場，不容垂白叟。回頭問雙石，能伴老夫否。石雖不能言，許我為三友。
宿東亭曉興
作者：白居易（唐）

溫溫土爐火，耿耿紗籠燭。獨抱一張琴，夜入東齋宿。窗聲度殘漏，簾影浮初旭。頭癢曉梳多，眼昏春睡足。負暄簷宇下，散步池塘曲。南雁去未回，東風來何速。雪依瓦溝白，草繞牆根綠。何言萬戶州，太守常幽獨。
日漸長，贈周、殷二判官
作者：白居易（唐）

日漸長，春尚早。牆頭半露紅萼枝，池岸新鋪綠芽草。蹋草攀枝仰頭歎，何人知此春懷抱。年顏盛壯名未成，賴得君來勸一杯，愁開悶破心頭好。
花前歎
作者：白居易（唐）

前歲花前五十二，今年花前五十五。歲課年功頭髮知，南州桃李北州梅，且喜年年作花主。花前置酒誰相勸，
自詠五首
作者：白居易（唐）

朝亦隨群動，暮亦隨群動。榮華瞬息間，求得將何用。形骸與冠蓋，假合相戲弄。但異睡著人，不知夢是夢。一家五十口，一郡十萬戶。出為差科頭，入為衣食主。水旱合心憂，饑寒須手撫。何異食蓼蟲，不知苦是苦。公私頗多事，衰憊殊少歡。迎送賓客懶，鞭笞黎庶難。老耳倦聲樂，病口厭杯盤。既無可戀者，何以不休官。一日復一日，自問何留滯。為貪逐日俸，擬作歸田計。亦須隨豐約，可得無限劑。若待足始休，休官在何歲。官舍非我廬，官園非我樹。洛中有小宅，渭上有別墅。既無婚嫁累，幸有歸休處。歸去誠已遲，猶勝不歸去。
和微之聽妻彈別鶴操，因為解釋其義，依韻加四句
作者：白居易（唐）

義重莫若妻，生離不如死。誓將死同穴，其奈生無子。商陵追禮教，婦出不能止。舅姑明旦辭，夫妻中夜起。起聞雙鶴別，若與人相似。聽其悲唳聲，亦如不得已。青田八九月，遼城一萬裡。裴回去住雲，嗚咽東西水。寫之在琴曲，聽者酸心髓。況當秋月彈，先入憂人耳。怨抑掩朱弦，沉吟停玉指。一聞無兒歎，相念兩如此。無兒雖薄命，有妻偕老矣。倖免生別離，猶勝商陵氏。
題故元少尹集後二首
作者：白居易（唐）

黃壤詎知我，白頭徒憶君。唯將老年淚，一灑故人文。遺文三十軸，軸軸金玉聲。龍門原上土，埋骨不埋名。
和微之四月一日作
作者：白居易（唐）

四月一日天，花稀葉陰薄。泥新燕影忙，蜜熟蜂聲樂。麥風低冉冉，稻水準漠漠。芳節或蹉跎，遊心稍牢落。春華信為美，夏景亦未惡。颭浪嫩青荷，重欄晚紅藥。吳宮好風月，越郡多樓閣。兩地誠可憐，其奈久離索。
吳中好風景二首
作者：白居易（唐）

吳中好風景，八月如三月。水荇葉仍香，木蓮花未歇。海天微雨散，江郭纖埃滅。暑退衣服幹，潮生船舫活。兩衙漸多暇，亭午初無熱。騎吏語使君，正是遊時節。吳中好風景，風景無朝暮。曉色萬家煙，秋聲八月樹。舟移管絃動，橋擁旌旗駐。改號齊雲樓，重開武丘路。況當豐歲熟，好是歡遊處。州民勸使君，且莫拋官去。
答劉禹錫白太守行
作者：白居易（唐）

吏滿六百石，昔賢輒去之。秩登二千石，今我方罷歸。我秩訝已多，我歸慚已遲。猶勝塵土下，終老無休期。臥乞百日告，起吟五篇詩。朝與府吏別，暮與州民辭。去年到郡時，麥穗黃離離。今年去郡日，稻花白霏霏。為郡已周歲，半歲罹旱饑。襦袴無一片，甘棠無一枝。何乃老與幼，泣別盡沾衣。下慚蘇人淚，上愧劉君辭。
別蘇州
作者：白居易（唐）

浩浩姑蘇民，鬱鬱長洲城。來慚荷寵命，去愧無能名。青紫行將吏，班白列黎氓。一時臨水拜，十裡隨舟行。餞筵猶未收，徵棹不可停。稍隔煙樹色，尚聞絲竹聲。悵望武丘路，沉吟滸水亭。還鄉信有興，去郡能無情。
卯時酒
作者：白居易（唐）

佛法贊醍醐，仙方誇沆瀣。未如卯時酒，神速功力倍。一杯置掌上，三咽入腹內。煦若春貫腸，暄如日炙背。豈獨肢體暢，仍加志氣大。當時遺形骸，竟日忘冠帶。似遊華胥國，疑反混元代。一性既完全，萬機皆破碎。半醒思往來，往來籲可怪。寵辱憂喜間，惶惶二十載。前年辭紫闥，今歲拋皂蓋。去矣魚返泉，超然蟬離蛻。是非莫分別，行止無疑礙。浩氣貯胸中，青雲委身外。捫心私自語，自語誰能會。五十年來心，未如今日泰。況茲杯中物，行坐長相對。
自問行何遲
作者：白居易（唐）

前月發京口，今辰次淮涯。二旬四百里，自問行何遲。還鄉無他計，罷郡有餘資。進不慕富貴，退未憂寒饑。以此易過日，騰騰何所為。逢山輒倚棹，遇寺多題詩。酒醒夜深後，睡足日高時。眼底一無事，心中百不知。想到京國日，懶放亦如斯。何必冒風水，促促赴程歸。
除日答夢得同發楚州
作者：白居易（唐）

共作千里伴，俱為一郡回。歲陰中路盡，鄉思先春來。山雪晚猶在，淮冰晴欲開。歸歟吟可作，休戀主人杯。
問楊瓊
作者：白居易（唐）

古人唱歌兼唱情，今人唱歌唯唱聲。欲說向君君不會，試將此語問楊瓊。
有感三首
作者：白居易（唐）

鬢髮已斑白，衣綬方朱紫。窮賤當壯年，富榮臨暮齒。車輿紅塵合，第宅青煙起。彼來此須去，品物之常理。第宅非吾廬，逆旅暫留止。子孫非我有，委蛻而已矣。有如蠶造繭，又似花生子。子結花暗凋，繭成蠶老死。悲哉可奈何，舉世皆如此。莫養瘦馬駒，莫教小妓女。後事在目前，不信君看取。馬肥快行走，妓長能歌舞。三年五歲間，已聞換一主。借問新舊主，誰樂誰辛苦。請君大帶上，把筆書此語。往事勿追思，追思多悲愴。來事勿相迎，相迎已惆悵。不如兀然坐，不如塌然臥。食來即開口，睡來即閤眼。二事最關身，安寢加餐飯。忘懷任行止，委命隨修短。更若有興來，狂歌酒一醆。
宿滎陽
作者：白居易（唐）

生長在滎陽，少小辭鄉曲。迢迢四十載，複向滎陽宿。去時十一二，今年五十六。追思兒戲時，宛然猶在目。舊居失處所，故里無宗族。豈唯變市朝，兼亦遷陵穀。獨有溱洧水，無情依舊綠。
經溱洧
作者：白居易（唐）

落日駐行騎，沉吟懷古情。鄭風變已盡，溱洧至今清。不見士與女，亦無芍藥名。
就花枝
作者：白居易（唐）

就花枝，移酒海，今朝不醉明朝悔。且算歡娛逐日來，自量氣力與心情，三五年間猶得在。
喜雨
作者：白居易（唐）

圃旱憂葵堇，農旱憂禾菽。人各有所私，我旱憂松竹。松幹竹焦死，眷眷在心目。灑葉溉其根，汲水勞僮僕。油雲忽東起，涼雨淒相續。似面洗垢塵，如頭得膏沐。千柯習習潤，萬葉欣欣綠。千日澆灌功，不如一霢霂。方知宰生靈，何異活草木。所以聖與賢，同心調玉燭。
題道宗上人十韻
作者：白居易（唐）

如來說偈贊，菩薩著論議。是故宗律師，以詩為佛事。一音無差別，四句有詮次。欲使第一流，皆知不二義。精潔沾戒體，閑淡藏禪味。從容恣語言，縹緲離文字。旁延邦國彥，上達王公貴。先以詩句牽，後令入佛智。人多愛師句，我獨知師意。不似休上人，空多碧雲思。
寄皇甫賓客
作者：白居易（唐）

名利既兩忘，形體方自遂。臥掩羅雀門，無人驚我睡。睡足鬥擻衣，閒步中庭地。食飽摩挲腹，心頭無一事。除卻玄晏翁，何人知此味。
寄庾侍郎
作者：白居易（唐）

一雙華亭鶴，數片太湖石。巉巉蒼玉峰，矯矯青雲翮。是時歲雲暮，淡薄煙景夕。庭霜封石稜，池雪印鶴跡。幽致竟誰別，閒靜聊自適。懷哉庾順之，好是今宵客。
寄崔少監
作者：白居易（唐）

微微西風生，稍稍東方明。入秋神骨爽，琴曉絲桐清。彈為古宮調，玉水寒泠泠。自覺弦指下，不是尋常聲。須臾群動息，掩琴坐空庭。直至日出後，猶得心和平。惜哉意未已，不使崔君聽。
醉題沈子明壁
作者：白居易（唐）

不愛君池東十叢菊，不愛君池南萬竿竹。愛君簾下唱歌人，
勸酒
作者：白居易（唐）

勸君一醆君莫辭，勸君兩醆君莫疑，勸君三醆君始知。面上今日老昨日，心中醉時勝醒時。天地迢遙自長久，君不見春明門外天欲明，喧喧歌哭半死生。遊人駐馬出不得，白輿素車爭路行。歸去來，頭已白，
落花
作者：白居易（唐）

留春春不住，春歸人寂寞。厭風風不定，風起花蕭索。既興風前歎，重命花下酌。勸君嘗綠醅，教人拾紅萼。桃飄火焰焰，梨墮雪漠漠。獨有病眼花，春風吹不落。
對鏡吟
作者：白居易（唐）

白頭老人照鏡時，掩鏡沉吟吟舊詩。二十年前一莖白，老於我者多窮賤，設使身存寒且饑。少於我者半為土，眼前有酒心無苦，只合歡娛不合悲。
耳順吟，寄敦詩、夢得
作者：白居易（唐）

三十四十五欲牽，七十八十百病纏。五十六十卻不惡，未無筋力尋山水，尚有心情聽管絃。閑開新酒嘗數醆，
別氈帳火爐
作者：白居易（唐）

憶昨臘月天，北風三尺雪。年老不禁寒，夜長安可徹。賴有青氈帳，風前自張設。複此紅火爐，雪中相暖熱。如魚入淵水，似兔藏深穴。婉軟蟄鱗蘇，溫燉凍肌活。方安陰慘夕，遽變陽和節。無奈時候遷，豈是恩情絕。毳bD逐日卷，香燎隨灰滅。離恨屬三春，佳期在十月。但令此身健，不作多時別。
六年春贈分司東都諸公
作者：白居易（唐）

我為同州牧，內愧無才術。忝擢恩已多，遭逢幸非一。偶當穀賤歲，適值民安日。郡縣獄空虛，鄉閭盜奔逸。其間最幸者，朝客多分秩。行接鴛鷺群，坐成芝蘭室。時聯拜表騎，間動題詩筆。夜雪秉燭遊，春風攜榼出。花教鶯點檢，柳付風排比。法酒淡清漿，含桃嫋紅實。洛童調金管，盧女鏗瑤瑟。黛慘歌思深，腰凝舞拍密。每因同醉樂，自覺忘衰疾。始悟肘後方，不如杯中物。生涯隨日過，世事何時畢。老子苦乖慵，希君數牽率。
九日代羅、樊二妓招舒著作
作者：白居易（唐）

羅敷斂雙袂，樊姬獻一杯。不見舒員外，秋菊為誰開。
憶舊遊
作者：白居易（唐）

憶舊遊，舊遊安在哉。舊遊之人半白首，舊遊之地多蒼苔。江南舊遊凡幾處，就中最憶吳江隈。長洲苑綠柳萬樹，修蛾慢臉燈下醉，急管繁弦頭上催。六七年前狂爛熳，虎丘月色為誰好，娃宮花枝應自開。賴得劉郎解吟詠，
答崔賓客晦叔十二月四日見寄
作者：白居易（唐）

今歲日餘二十六，來歲年登六十二，尚不能憂眼下身，早晚相從歸醉鄉，醉鄉去此無多地。
勸我酒
作者：白居易（唐）

勸我酒，我不辭。請君歌，歌莫遲。歌聲長，辭亦切，
贈韋處士，六年夏大熱旱
作者：白居易（唐）

驕陽連毒暑，動植皆枯槁。旱日幹密雲，炎煙焦茂草。少壯猶困苦，況予病且老。脫無白栴檀，何以除熱惱。汗巾束頭鬢，羶食燻襟抱。始覺韋山人，休糧散發好。
感別送從叔校書簡再登科東歸
作者：孟郊（唐）

長安車馬道，高槐結浮陰。下有名利人，一人千萬心。黃鵠多遠勢，滄溟無近潯。怡怡靜退姿，泠泠思歸吟。菱唱忽生聽，芸書回望深。清風散言笑，餘花綴衣襟。獨恨魚鳥別，一飛將一沉。
送玄亮師
作者：孟郊（唐）

蘭泉滌我襟，杉月棲我心。茗啜綠淨花，經誦清柔音。何處笑為別，淡情愁不侵。
送李尊師玄
作者：孟郊（唐）

口誦碧簡文，身是青霞君。頭冠兩片月，肩披一條雲。松骨輕自飛，鶴心高不群。
同晝上人送郭秀才江南尋兄弟
作者：孟郊（唐）

地上春色生，眼前詩彩明。手攜片寶月，言是高僧名。溪轉萬曲心，水流千里聲。飛鳴向誰去，江鴻弟與兄。
春日同韋郎中使君送鄒儒立少府扶侍赴雲陽
作者：孟郊（唐）

離思著百草，綿綿生無窮。側聞畿甸秀，三振詞策雄。太守不韻俗，諸生皆變風。郡齋敞西清，楚瑟驚南鴻。海畔帝城望，雲陽天色中。酒酣正芳景，詩綴新碧叢。服彩老萊並，侍車江革同。過隋柳憔悴，入洛花蒙籠。高步詎留足，前程在層空。獨慚病鶴羽，飛送力難崇。
送從叔校書簡南歸
作者：孟郊（唐）

長安別離道，宛在東城隅。寒草根未死，愁人心已枯。促促水上景，遙遙天際途。生隨昏曉中，皆被日月驅。北騎達山嶽，南帆指江湖。高蹤一超越，千里在須臾。
送韓愈從軍
作者：孟郊（唐）

志士感恩起，變衣非變性。親賓改舊觀，僮僕生新敬。坐作群書吟，行為孤劍詠。始知出處心，不失平生正。淒淒天地秋，凜凜軍馬令。驛塵時一飛，物色極四靜。王師既不戰，廟略在無競。王粲有所依，元瑜初應命。一章喻檄明，百萬心氣定。今朝旌鼓前，笑別丈夫盛。
同茅郎中使君送河南裴文學
作者：孟郊（唐）

河南有歸客，江風繞行襟。送君無塵聽，舞鶴清瑟音。菱蔓綴楚棹，日華正嵩岑。如何謝文學，還起會雲吟。
送李翱習之
作者：孟郊（唐）

習之勢翩翩，東南去遙遙。贈君雙履足，一為上皋橋。皋橋路逶迤，碧水清風飄。新秋折藕花，應對吳語嬌。千巷分淥波，四門生早潮。湖榜輕嫋嫋，酒旗高寥寥。小時屐齒痕，有處應未銷。舊憶如霧星，怳見於夢消。言之燒人心，事去不可招。獨孤宅前曲，箜篌醉中謠。壯年俱悠悠，逮茲各焦焦。執手複執手，唯道無枯凋。
送丹霞子阮芳顏上人歸山
作者：孟郊（唐）

松色不肯秋，玉性不可柔。登山須正路，飲水須直流。倩鶴附書信，索雲作衣裘。仙村莫道遠，枉策招交遊。
送從舅端適楚地
作者：孟郊（唐）

歸情似泛空，飄蕩楚波中。羽扇掃輕汗，布帆篩細風。江花折菡萏，岸影泊梧桐。元舅唱離別，賤生愁不窮。
送盧汀侍禦歸天德幕
作者：孟郊（唐）

仲宣領騎射，結束皆少年。匹馬黃河岸，射鵰清霜天。旌旗防日北，道路上雲巔。古雪無銷鑠，新冰有堆填。清溪徒聳誚，白璧自招賢。豈比重恩者，閉門方獨全。
送草書獻上人歸廬山
作者：孟郊（唐）

狂僧不為酒，狂筆自通天。將書雲霞片，直至清明巔。手中飛黑電，象外瀉玄泉。萬物隨指顧，三光為迴旋。聚書雲霮zw，洗硯山晴鮮。忽怒畫蛇虺，噴然生風煙。江人願停筆，驚浪恐傾船。
和薛先輩送獨孤秀才上都赴嘉會得青字
作者：孟郊（唐）

秦雲攀窈窕，楚桂搴芳馨。五色豈徒爾，萬枝皆有靈。仙謠天上貴，林詠雪中青。持此一為贈，送君翔杳冥。
送崔爽之湖南
作者：孟郊（唐）

江與湖相通，二水洗高空。定知一日帆，使得千里風。雪唱與誰和，俗情多不通。何當逸翮縱，飛起泥沙中。
送超上人歸天臺
作者：孟郊（唐）

天臺山最高，動躡赤城霞。何以靜雙目，掃山除妄花。何以潔其性，濾泉去泥沙。靈境物皆直，萬松無一斜。月中見心近，雲外將俗賒。山獸護方丈，山猿捧袈裟。遺身獨得身，笑我牽名華。
同李益、崔放送王煉師還樓觀，兼為群公先營山居
作者：孟郊（唐）

十年白雲士，一卷紫芝書。來結崆峒侶，還期縹緲居。霞冠遺彩翠，月帔上空虛。寄謝泉根水，清泠閑有餘。
張徐州席送岑秀才
作者：孟郊（唐）

振振芝蘭步，升自君子堂。泠泠松桂吟，生自楚客腸。羈鳥無定棲，驚蓬在他鄉。去茲門館閑，即彼道路長。雨餘山川淨，麥熟草木涼。楚淚滴章句，京塵染衣裳。贈君無餘佗，久要不可忘。
送黃構擢第後歸江南
作者：孟郊（唐）

澹澹滄海氣，結成黃香才。幼齡思奮飛，弱冠遊靈臺。一鶚顧喬木，眾禽不敢猜。一驥騁長衢，眾獸不敢陪。遂得會風雨，感通如雲雷。至矣小宗伯，確乎心不回。能令幽靜人，聲實喧九垓。卻憶江南道，祖筵花裡開。春風不能別，別罷空徘徊。
送道士
作者：孟郊（唐）

千年山上行，山上無遺蹤。一日人間遊，六合人皆逢。自有意中侶，白寒徒相從。
送孟寂赴舉
作者：孟郊（唐）

烈士不憂身，為君吟苦辛。男兒久失意，寶劍亦生塵。浮俗官是貴，君子道所珍。況當聖明主，豈乏證玉臣。濁水無白日，清流鑒蒼旻。賢愚皎然別，結交當有因。
同溧陽宰送孫秀才
作者：孟郊（唐）

廢瑟難為弦，南風難為歌。幽幽拙疾中，忽忽浮夢多。清韻始嘯侶，雅言相與和。訟閑每往招，祖送奈若何。牽苦強為贈，邦邑光峨峨。
溧陽唐興寺觀薔薇花，同諸公餞陳明府
作者：孟郊（唐）

忽驚紅琉璃，千豔萬豔開。佛火不燒物，淨香空徘徊。花下印文字，林間詠觴杯。群官餞宰官，此地車馬來。
送柳淳
作者：孟郊（唐）

青山臨黃河，下有長安道。世上名利人，相逢不知老。
送殷秀才南遊
作者：孟郊（唐）

詩句臨離袂，酒花燻別顏。水程千裡外，岸泊幾宵間。風葉亂辭木，雪猿清叫山。南中多古事，詠遍始應還。
送青陽上人遊越
作者：孟郊（唐）

秋風吹白髮，微官自蕭索。江僧何用歎，溪縣饒寂寞。楚思物皆清，越山勝非薄。時看鏡中月，獨向衣上落。多謝入冥鴻，笑予在籠鶴。
奉同朝賢送新羅使
作者：孟郊（唐）

淼淼望遠國，一萍秋海中。恩傳日月外，夢在波濤東。浪興豁胸臆，泛程舟虛空。既茲吟仗信，亦以難私躬。實怪賞不足，異鮮悅多叢。安危所繫重，徵役誰能窮。彼俗媚文史，聖朝富才雄。送行數百首，各以鏗奇工。冗隸竊抽韻，孤屬思將同。
留弟郢不得送之江南
作者：孟郊（唐）

剛有下水船，白日留不得。老人獨自歸，苦淚滿眼黑。
送陸暢歸湖州，因憑題故人皎然塔、陸羽墳
作者：孟郊（唐）

淼淼霅寺前，白蘋多清風。昔遊詩會滿，今遊詩會空。孤吟玉淒惻，遠思景蒙籠。杼山磚塔禪，竟陵廣宵翁。饒彼草木聲，彷彿聞餘聰。因君寄數句，遍為書其叢。追吟當時說，來者實不窮。江調難再得，京塵徒滿躬。送君溪鴛鴦，彩色雙飛東。東多高靜鄉，芳宅冬亦崇。手自擷甘旨，供養歡沖融。待我遂前心，收拾使有終。不然洛岸亭，歸死為大同。
送淡公
作者：孟郊（唐）

燕本冰雪骨，越淡蓮花風。五言雙寶刀，聯響高飛鴻。翰苑錢舍人，詩韻鏗雷公。識本未識淡，仰詠嗟無窮。清恨生物表，郎玉傾夢中。常於冷竹坐，相語道意沖。嵩洛興不薄，稽江事難同。明年若不來，我作黃蒿翁。何以兀其心，為君學虛空。坐愛青草上，意含滄海濱。渺渺獨見水，悠悠不問人。鏡浪洗手綠，剡花入心春。雖然防外觸，無奈饒衣新。行當譯文字，慰此吟殷勤。銅鬥飲江酒，手拍銅鬥歌。儂是拍浪兒，飲則拜浪婆。腳踏小船頭，獨速舞短蓑。笑伊漁陽操，空恃文章多。閑倚青竹竿，白日奈我何。短蓑不怕雨，白鷺相爭飛。短楫畫菰蒲，鬥作豪橫歸。笑伊水健兒，浪戰求光輝。不如竹枝弓，射鴨無是非。射鴨複射鴨，鴨驚菰蒲頭。鴛鴦亦零落，彩色難相求。儂是清浪兒，每踏清浪遊。笑伊鄉貢郎，踏土稱風流。如何丱角翁，至死不裹頭。師得天文章，所以相知懷。數年伊雒同，一旦江湖乖。江湖有故莊，小女啼喈喈。我憂未相識，乳養難和諧。幸以片佛衣，誘之令看齋。齋中百福言，催促西歸來。伊洛氣味薄，江湖文章多。坐緣江湖岸，意識鮮明波。銅鬥短蓑行，新章其奈何。茲焉激切句，非是等閒歌。制之附驛回，勿使餘風訛。都城第一寺，昭成屹嵯峨。為師書廣壁，仰詠時經過。徘徊相思心，老淚雙滂沱。江南邑中寺，平地生勝山。開元吳語僧，律韻高且閑。妙藥溪岸平，桂榜往復還。樹石相鬥生，紅綠各異顏。風味我遙憶，新奇師獨攀。報恩兼報德，寺與山爭鮮。橙橘金蓋檻，竹蕉綠凝禪。經章音韻細，風磬清泠翩。離腸繞師足，舊憶隨路延。不知幾千尺，至死方綿綿。鄉在越鏡中，分明見歸心。鏡芳步步綠，鏡水日日深。異剎碧天上，古香清桂岑。朗約徒在昔，章句忽盈今。幸因西飛葉，書作東風吟。落我病枕上，慰此浮恨侵。牽師袈裟別，師斷袈裟歸。問師何苦去，感吃言語稀。意恐被詩餓，欲住將底依。盧殷劉言史，餓死君已噫。不忍見別君，哭君他是非。詩人苦為詩，不如脫空飛。一生空鷕氣，非諫複非譏。脫枯掛寒枝，棄如一唾微。一步一步乞，半片半片衣。倚詩為活計，從古多無肥。詩饑老不怨，勞師淚霏霏。
送魏端公入朝
作者：孟郊（唐）

東洛尚淹玩，西京足芳妍。大賓威儀肅，上客冠劍鮮。豈惟空戀闕，亦以將朝天。侷促塵末吏，幽老病中弦。徒懷青雲價，忽至白髮年。何當補風教，為薦三百篇。
送盧郎中汀
作者：孟郊（唐）

洛水春渡闊，別離心悠悠。一生空吟詩，不覺成白頭。向事每計較，與山實綢繆。太華天上開，其下車轍流。縣街無塵土，過客多淹留。坐飲孤驛酒，行思獨山遊。逸關嵐氣明，照渭空漪浮。玉珂擺新歡，聲與鸞鳳儔。朝謁大家事，唯餘去無由。
送鄭僕射出節山南
作者：孟郊（唐）

國老出為將，紅旗入青山。再招門下生，結束餘病孱。自笑騎馬醜，強從驅馳間。顧顧磨天路，嫋嫋鏡下顏。文魄既飛越，宦情唯等閒。羨他白麵少，多是清朝班。惜命非所報，慎行誠獨艱。悠悠去住心，兩說何能刪。
別妻家
作者：孟郊（唐）

芙蓉濕曉露，秋別南浦中。鴛鴦卷新贈，遙戀東床空。碧水不息浪，清溪易生風。參差坐成阻，飄颻去無窮。孤雲目雖斷，明月心相通。私情詎銷鑠，積芳在春叢。
贈姚怤別
作者：孟郊（唐）

美人廢琴瑟，不是無巧彈。聞君郢中唱，始覺知音難。驚蓬無還根，馳水多分瀾。倦客厭出門，疲馬思解鞍。何以寫此心，贈君握中丹。
贈竟陵盧使君虔別
作者：孟郊（唐）

赤日千里火，火中行子心。孰不苦焦灼，所行為貧侵。山木豈無涼，猛獸蹲清陰。歸人憶平坦，別路多嶇嶔。賴得竟陵守，時聞建安吟。贈別折楚芳，楚芳搖衣襟。
與韓愈、李翱、張籍話別
作者：孟郊（唐）

朱弦奏離別，華燈少光輝。物色豈有異，人心顧將違。客程殊未已，歲華忽然微。秋桐故葉下，寒露新雁飛。遠遊起重恨，送人念先歸。夜集類饑鳥，晨光失相依。馬跡繞川水，雁書還閨闈。常恐親朋阻，獨行知慮非。
監察十五叔東齋招李益端公會別
作者：孟郊（唐）

欲知惜別離，瀉水還清池。此地有君子，芳蘭步葳蕤。手掇雜英佩，意搖春夜思。莫作繞山雲，迴圈無定期。
汴州留別韓愈
作者：孟郊（唐）

不飲濁水瀾，空滯此汴河。坐見繞岸水，盡為還海波。四時不在家，弊服斷線多。遠客獨憔悴，春英落婆娑。汴水饒曲流，野桑無直柯。但為君子心，歎息終靡他。
贈別殷山人說易後歸幽墅
作者：孟郊（唐）

夫子說天地，若與靈龜言。幽幽人不知，一一予所敦。秋月吐白夜，涼風韻清源。旁通忽已遠，神感寂不喧。一悟袪萬結，夕懷傾朝煩。旅輈無停波，別馬嘶去轅。殷勤荒草士，會有知己論。
壽安西渡奉別鄭相公
作者：孟郊（唐）

洛河向西道，石波橫磷磷。清風送君子，車遠無還塵。春別亦蕭索，況茲冰霜晨。零落景易入，鬱抑抱難申。百宵華燈宴，一旦星散人。歲去弦吐箭，憂來蠶抽綸。綿綿無窮事，各各馳繞身。徘徊黃縹緲，倏忽春霜賓。相為物表物，永謝區中姻。日嗟來教士，仰望無由親。東都清風減，君子西歸朝。獨抱歲晏恨，泗吟不成謠。貴遊意多味，賤別情易消。回雁憶前叫，浪鳧念後漂。悠悠孤飛景，聳聳銜霜條。昧趣多滯澀，懶朋寡新僚。病深理方悟，悔至心自燒。寂靜道何在，憂勤學空饒。乃知減聞見，始遂情逍遙。文字徒營織，聲華諒疑驕。顧慚耕稼士，樸略氣韻調。善士有餘食，佳畦冬生苗。養人在養身，此旨清如韶。願貢高古言，敢望錫類招。
祀風師樂章：迎神
作者：包佶（唐）

太皞禦氣，句芒肇功。蒼龍青旗，爰候祥風。律以和應，神以感通。鼎俎修蠁，時惟禮崇。
祀風師樂章：奠幣登歌
作者：包佶（唐）

旨酒告潔，青蘋應候。禮陳瑤幣，樂獻金奏。彈弦自昔，解凍惟舊。仰瞻肸蠁，群祥來湊。
祀風師樂章：迎俎酌獻
作者：包佶（唐）

德盛昭臨，迎拜巽方。爰候發生，式薦馨香。酌醴具舉，工歌再揚。神歆入律，恩降百祥。
祀風師樂章：亞獻終獻
作者：包佶（唐）

膋薌備，玉帛陳。風動物，樂感神。三獻終，百神臻。草木榮，天下春。
祀風師樂章：送神
作者：包佶（唐）

微穆敷華能應節，飄揚發彩宜行慶。送迎靈駕神心饗，永望翠蓋逐流雲，自茲率土調春令。
祀雨師樂章：迎神
作者：包佶（唐）

陟降左右，誠達幽圓。作解之功，樂惟有年。雲輧戾止，灑霧飄煙。惟馨展禮，爰列豆籩。
祀雨師樂章：奠幣登歌
作者：包佶（唐）

歲正朱明，禮布玄製。惟樂能感，與神合契。陰霧離披，靈馭搖裔。膏澤之慶，期於稔歲。
祀雨師樂章：迎俎酌獻
作者：包佶（唐）

陽開幽蟄，躬奉鬱鬯。禮備節應，震來靈降。動植求聲，飛沉允望。時康氣茂，惟神之貺。
祀雨師樂章：亞獻終獻
作者：包佶（唐）

奠既備，獻將終。神行令，瑞飛空。迎幹德，祈歲功。乘煙燎，儼從風。
祀雨師樂章：送神
作者：包佶（唐）

整駕升車望寥廓，垂陰薦祉蕩昏氛。饗時靈貺僾如在，跪拜臨壇結空想，年年應節候油雲。
答竇拾遺臥病見寄
作者：包佶（唐）

今春扶病移滄海，幾度承恩對白花。送客屢聞簾外鵲，誤入塵埃牽吏役，羞將簿領到君家。
對酒贈故人
作者：包佶（唐）

扶起離披菊，霜輕喜重開。醉中驚老去，笑裡覺愁來。月送人無盡，風吹浪不回。感時將有寄，詩思澀難裁。
同李吏部伏日口號，呈元庶子、路中丞
作者：包佶（唐）

火炎逢六月，金伏過三庚。幾度衣裳汗，誰家枕簟清。頒冰無下位，裁扇有高名。吏部還開甕，殷勤二客情。
嶺下臥疾，寄劉長卿員外
作者：包佶（唐）

唯有貧兼病，能令親愛疏。歲時供放逐，身世付空虛。脛弱秋添絮，頭風曉廢梳。波瀾喧眾口，藜藿靜吾廬。喪馬思開卦，佔鴞懶發書。十年江海隔，離恨子知予。
戲題諸判官廳壁
作者：包佶（唐）

六十老翁無所取，二三君子不相遺。願留今日交歡意，直到隳官謝病時。
酬兵部李侍郎晚過東廳之作
作者：包佶（唐）

酒禮慚先祭，刑書已曠官。詔馳黃紙速，身在絳紗安。聖位登堂靜，生徒跪席寒。庭槐暫搖落，幸為入春看。
昭德皇后輓歌詞
作者：包佶（唐）

西汜馳暉過，東園別路長。歲華唯隴柏，春事罷公桑。龜兆開泉戶，禽巢閉畫梁。更聞哀禮過，明詔制心喪。
秋日過徐氏園林
作者：包佶（唐）

回塘分越水，古樹積吳煙。掃竹催鋪席，垂蘿待系船。鳥窺新罅慄，龜上半欹蓮。屢入忘歸地，長嗟俗事牽。
雙山過信公所居
作者：包佶（唐）

遙禮前朝塔，微聞後夜鐘。人間第四祖，雲裡一雙峰。積雨封苔徑，多年亞石鬆。傳心不傳法，誰可繼高蹤。
尚書宗兄使過詩以奉獻
作者：包佶（唐）

洛下交親滿，歸閑意有餘。翻嫌舊坐宅，卻駕所懸車。腹飽山僧供，頭輕侍婢梳。上官唯揖讓，半祿代耕鉏。雨散三秋別，風傳一字書。勝遊如可繼，還欲並園廬。
抱疾謝李吏部贈訶黎勒葉
作者：包佶（唐）

一葉生西徼，齎來上海查。歲時經水府，根本別天涯。方士真難見，商胡輒自誇。此香同異域，看色勝仙家。茗飲暫調氣，梧丸喜伐邪。幸蒙祛老疾，深願駐韶華。
奉和柳相公中書言懷
作者：包佶（唐）

運籌時所貴，前席禮偏深。羸駕歸貧宅，欹冠出禁林。鳳巢方得地，牛喘最關心。雅望期三入，東山未可尋。
客自江南話過亡友朱司議故宅
作者：包佶（唐）

交臂多相共，風流憶此人。海翻移裡巷，書蠹積埃塵。奉佛棲禪久，辭官上疏頻。故來分半宅，惟是舊交親。
酬於侍郎湖南見寄十四韻
作者：包佶（唐）

桂嶺千崖斷，湘流一派通。長沙今賈傅，東海舊於公。章甫經殊俗，離騷繼雅風。金閨文作字，玉匣氣成虹。翰墨時招侶，丹青夙在公。主恩留左掖，人望積南宮。巧拙循名異，浮沉顧位同。九遷歸上略，三已契愚衷。責謝庭中吏，悲寬塞上翁。楚材欣有適，燕石愧無功。山曉重嵐外，林春苦霧中。雪花翻海鶴，波影倒江楓。去劄頻逢信，回帆早掛空。避賢方有日，非敢愛微躬。
朝拜元陵
作者：包佶（唐）

宮前石馬對中峰，雲裡金鋪閉幾重。不見露盤迎曉日，唯聞木斧扣寒松。
發襄陽後卻寄公安人
作者：包佶（唐）

揮淚送回人，將書報所親。晚年多疾病，中路有風塵。王粲頻徵楚，君恩許入秦。還同星火去，馬上別江春。
立春後休沐
作者：包佶（唐）

心與青春背，新年亦掩扉。漸窮無相學，惟避不材譏。積病攻難愈，銜恩報轉微。定知書課日，優詔許辭歸。
宿廬山，贈白鶴觀劉尊師
作者：包佶（唐）

蒼蒼五老霧中壇，杳杳三山洞裡官。手護昆侖象牙簡，漸恨流年筋力少，惟思露冕事星冠。
觀壁畫九想圖
作者：包佶（唐）

一世榮枯無異同，百年哀樂又歸空。夜闌鳥鵲相爭處，林下真僧在定中。
送日本國聘賀使晁巨卿東歸
作者：包佶（唐）

上才生下國，東海是西鄰。九譯蕃君使，千年聖主臣。野情偏得禮，木性本含真。錦帆乘風轉，金裝照地新。孤城開蜃閣，曉日上朱輪。早識來朝歲，塗山玉帛均。
顧著作宅賦詩
作者：包佶（唐）

幾年江海煙霞，乘醉一到京華。已覺不嫌羊酪，各在芸臺閣裡，煩君日日登車。
近獲風痺之疾，題寄所懷
作者：包佶（唐）

病夫將已矣，無可答君恩。衾枕同羈客，圖書委外孫。久來從吏道，常欲奉空門。疾走機先息，欹行力漸煩。無醫能卻老，有變是遊魂。鳥宿還依伴，蓬飄莫問根。寓形齊指馬，觀境制心猿。唯借南榮地，清晨暫負暄。
奉和常閣老晚秋集賢院即事，寄贈徐、薛二侍郎
作者：包佶（唐）

秘殿掖垣西，書樓苑樹齊。秋煙凝縹帙，曉色上璿題。門接承明近，池連太液低。疏鐘文馬駐，繁葉彩禽棲。職美綸將綍，榮深組及珪。九霄偏眷顧，三事早提攜。對案臨青玉，窺書捧紫泥。始歡新遇重，還惜舊遊暌。左宦登吳岫，分家渡越溪。賦中頻歎鵩，蔔處幾聽雞。望闕應多戀，臨津不用迷。柏梁思和曲，朝夕候金閨。
酬顧況見寄
作者：包佶（唐）

于越城邊楓葉高，楚人書裡寄離騷。寒江鸂鶒思儔侶，歲歲臨流刷羽毛。
歲日作
作者：包佶（唐）

更勞今日春風至，枯樹無枝可寄花。覽鏡唯看飄亂髮，臨風誰為駐浮槎。
元日觀百僚朝會
作者：包佶（唐）

萬國賀唐堯，清晨會百僚。花冠蕭相府，繡服霍嫖姚。壽色凝丹檻，歡聲徹九霄。禦爐分獸炭，仙管弄雲韶。日照金觴動，風吹玉佩搖。都城獻賦者，不得共趨朝。
再過金陵
作者：包佶（唐）

玉樹歌終王氣收，雁行高送石城秋。江山不管興亡事，一任斜陽伴客愁。
寄楊侍禦
作者：包佶（唐）

一官何幸得同時，十載無媒獨見遺。今日不論腰下組，請君看取鬢邊絲。
和李校書雨中自秘省見訪知早入朝便入集賢不遇詩
作者：王起（唐）

臺庭才子來款扉，典校初從天祿歸。已慚陋巷回玉趾，憶昨謬官在烏府，喜君對門討魚魯。直廬相望夜每闌，校文複忝丞相屬，博物更與張侯居。新冠峨峨不變鐵，憶見青天霞未卷，吟玩瑤華不知晚。自憐豈是風引舟，
貢舉人謁先師聞雅樂
作者：王起（唐）

藹藹觀光士，來同鵠鷺群。鞠躬遺像在，稽首雅歌聞。度曲飄清漢，餘音遏曉雲。兩楹淒已合，九仞杳難分。斷續同清吹，洪纖入紫氛。長言聽已罷，千載仰斯文。
濁水求珠
作者：王起（唐）

行潦沈明月，光輝也不浮。識珍能洞鑒，精寶此來求。幾被泥沙雜，常隨混濁流。潤川終自媚，照乘且何由。的皪終難掩，晶熒願見收。蛇行無脛至，飲德已聞酬。
和周侍郎見寄
作者：王起（唐）

貢院離來二十霜，誰知更忝主文場。楊葉縱能穿舊的，莫道相知不相見，蓮峰之下欲徵黃。
贈毛仙翁
作者：王起（唐）

冰霜肌骨稱童年，羽駕何由到俗間。丹灶化金留秘訣，若許隨師去塵網，願陪鸞鶴向三山。
賦花
作者：王起（唐）

花。點綴，分葩。露初裛，月未斜。一枝曲水，千樹山家。戲蝶未成夢，嬌鶯語更誇。既見東園成徑，何殊西子同車。漸覺風飄輕似雪，能令醉者亂如麻。
賦得濁水求珠
作者：王損之（唐）

積水非澄澈，明珠不易求。依稀沈極浦，想像在中流。瞪目思清淺，褰裳恨暗投。徒看川色媚，空愛夜光浮。月入疑龍吐，星歸似蚌遊。終希識珍者，採掇冀冥搜。
賦得行不由徑
作者：王炎（唐）

邪徑趨時捷，端心惡此名。長衢貴高步，大路自規行。且慮縈紆僻，將求坦蕩情。詎同流俗好，方保立身貞。遠跡如違險，修仁在履平。始知夫子道，從此得堅誠。
賦得行不由徑
作者：封孟紳（唐）

欲速意何成，康莊欲砥平。天衢皆利往，吾道泰方行。不復由萊徑，無由見蔣生。三條遵廣達，九軌尚安貞。紫陌悠悠去，芳塵步步清。澹臺千載後，公正有遺名。
題馬侍中燧木香亭
作者：邵楚萇（唐）

春日遲遲木香閣，窈窕佳人褰繡幕。淋漓玉露滴紫蕤，樹影參差斜入簷，風動玲瓏水晶箔。
賦得玉水記方流
作者：鄭俞（唐）

積水綦文動，因知玉產幽。如天涵素色，侔地引方流。潛潤滋雲起，熒華射浪浮。魚龍泉不夜，草木岸無秋。璧沼寧堪比，瑤池詎可儔。若非懸坐測，誰複寄冥搜。
賦得玉水記方流
作者：吳丹（唐）

玉泉何處記，四折水紋浮。潤下甯逾矩，居方在上流。映空虛漾漾，涵白淨悠悠。影碎疑沖鬥，光清耐觸舟。珪璋分辨狀，沙礫共懷柔。願赴朝宗日，縈回入禦溝。
賦得玉水記方流
作者：王鑒（唐）

玉潤在中洲，光臨碕岸幽。氤氳冥瑞影，演漾度方流。乍似輕漣合，還疑駭浪收。夤緣知有異，洞徹信無儔。比德稱殊賞，含輝處至柔。沉淪如見念，況乃屬時休。
賦得玉水記方流
作者：陳昌言（唐）

明媚如懷玉，奇姿自託幽。白虹深不見，綠水折空流。方玨清沙遍，縱橫氣色浮。類圭才有角，寫月讓成鉤。久處沉潛貴，希當特達收。滔滔在何許，揭厲願從遊。
白日麗江皋
作者：陳昌言（唐）

遲景臨遙水，晴空似不高。清明開曉鏡，昭晰辨秋毫。鬱鬱長堤土，離離淺渚毛。煙銷佔一候，風靜擁千艘。獨媚青春柳，宜看白鷺濤。何年謝公賞，遺韻在江皋。
賦得玉水記方流
作者：杜元穎（唐）

重泉生美玉，積水異常流。始玩清堪賞，因知寶可求。鬥回虹氣見，磬折紫光浮。中矩皆明德，同方葉至柔。月華偏共映，風暖佇將遊。遇鑒終無暗，逢時願見收。
太常觀閱驃國新樂
作者：胡直鈞（唐）

異音來驃國，初被奉常人。才可宮商辨，殊驚節奏新。轉規回繡面，曲折度文身。舒散隨鸞吹，喧呼雜鳥春。襟衽懷舊識，絲竹變恆陳。何事留中夏，長令表化淳。
行不由徑
作者：俞簡（唐）

古人心有尚，乃是孔門生。為計安貧樂，當從大道行。詎應流遠跡，方欲料前程。捷徑雖雲易，長衢豈不平。後來無枉路，先達擅前名。一示遵途意，微衷益自精。
丁巳歲八月祭武侯祠堂，因題臨淮公舊碑
作者：楊嗣複（唐）

齋莊修祀事，旌旆出效闉。薙草軒墀狹，塗牆赭堊新。謀猷期作聖，風俗奉為神。酹酒成坳澤，持兵列偶人。非才膺寵任，異代揖芳塵。況是平津客，碑前淚滿巾。
儀鳳
作者：楊嗣複（唐）

八方該帝澤，威鳳忽來賓。向日朱光動，迎風翠羽新。低昂多異趣，飲啄迥無鄰。郊藪今翔集，河圖意等倫。聞韶知鼓舞，偶聖願逡巡。比屋初同俗，垂恩擊壤人。
贈毛仙翁
作者：楊嗣複（唐）

天上玉郎騎白鶴，肘後金壺盛妙藥。暫游下界傲五侯，王母親縫紫錦囊，令向懷中藏秘訣。令威子晉皆儔侶，藥成自固黃金骨，天地齊兮身不沒。日月宮中便是家，滿朝將相門弟子，隨師盡願拋塵滓。九轉琅玕必有餘，
題李處士山居
作者：楊嗣複（唐）

臥龍決起為時君，寂寞匡廬惟白雲。今日仲容修故業，草堂焉敢更移文。
謝寄新茶
作者：楊嗣複（唐）

石上生芽二月中，蒙山顧渚莫爭雄。封題寄與楊司馬，應為前銜是相公。
贈李商隱
作者：喻鳧（唐）

羽翼恣摶扶，山河使筆驅。月疏吟夜桂，龍失詠春珠。草細盤金勒，花繁倒玉壺。徒嗟好章句，無力致前途。
元日即事
作者：喻鳧（唐）

斂板賀交親，稱觴詎有巡。年光悲擲舊，景色喜呈新。水柳煙中重，山梅雪後真。不知將白髮，何以度青春。
送賈島往金州謁姚員外
作者：喻鳧（唐）

山光與水色，獨往此中深。溪瀝椒花氣，巖盤漆葉陰。瀟湘終共去，巫峽羨先尋。幾夕江樓月，玄暉伴靜吟。
送友人罷舉歸蜀
作者：喻鳧（唐）

憔悴滿衣塵，風光豈屬身。賣琴紅粟貴，看鏡白髭新。棧畔誰高步，巴邊自問津。淒然莫滴血，杜宇正哀春。
送衛尉之延陵
作者：喻鳧（唐）

草木正花時，交親觸雨辭。一官之任遠，盡室出城遲。乳滴茅君洞，鴉鳴季子祠。想知佐理暇，日有詠懷詩。
送越州高錄事
作者：喻鳧（唐）

官曹權紀綱，行李半舟航。浦漵潮來廣，川源鳥去長。筍成稽嶺岸，蓮發鏡湖香。澤國還之任，鱸魚浪得嘗。
送潘鹹
作者：喻鳧（唐）

時時齎破囊，訪我息閑坊。煮雪問茶味，當風看雁行。心齊山鹿逸，句敵柳花狂。堅苦今如此，前程豈渺茫。
送友人下第歸甯
作者：喻鳧（唐）

紫閣雪未盡，杏園花亦寒。灞西辭舊友，楚外憶新安。細雨猿啼枿，微陽鷺起灘。旋應赴秋貢，詎得久承歡。
遊北山寺
作者：喻鳧（唐）

煙岡影畔寺，遊步此時孤。庭靜眾藥在，鶴閑雙檜枯。藍峰露秋院，灞水入春廚。便可棲心跡，如何返舊途。
冬日題無可上人院
作者：喻鳧（唐）

入戶道心生，茶間踏葉行。瀉風瓶水澀，承露鶴巢輕。閣北長河氣，窗東一檜聲。詩言與禪味，語默此皆清。
遊雲際寺
作者：喻鳧（唐）

澗壑吼風雷，香門絕頂開。閣寒僧不下，鐘定虎常來。鳥啄林稍果，鼯跳竹裡苔。心源無一事，塵界擬休回。
題翠微寺
作者：喻鳧（唐）

沿溪又涉巔，始喜入前軒。鐘度鳥沈壑，殿扃雲濕幡。涼泉墮眾石，古木徹疏猿。月上僧階近，斯遊豈易言。
廣德官舍二松
作者：喻鳧（唐）

楊公休簿領，二木日堅牢。直甚彰吾節，清終庇爾曹。幽陰月裡細，冷樹雪中高。誰見幹霄後，枝飄白鶴毛。
浴馬
作者：喻鳧（唐）

解控複收鞭，長津動細漣。空蹄沈綠玉，闊臆沒連錢。沫漩橋聲下，嘶盤柳影邊。常聞稟龍性，固與白波便。
和段學士南亭春日對雨
作者：喻鳧（唐）

晨飛晚未休，蘭閣客吟愁。蕭颯柳邊掛，縈紆花底流。聲繁乍離籟，灑急不成漚。經夕江湖思，煙波一釣舟。
書懷
作者：喻鳧（唐）

只是守琴書，僧中獨寓居。心唯務鶴靜，分合與名疏。暮雨啼螿次，涼風落木初。家山太湖淥，歸去複何如。
一公房
作者：喻鳧（唐）

幽深誰掩關，清淨自多閑。一雨收眾木，孤雲生遠山。花萎綠苔上，鴿乳翠樓間。嵐靄燃香夕，容聽半偈還。
晚次臨涇
作者：喻鳧（唐）

路入犬羊群，城寒雉堞曛。居人只尚武，過客謾投文。馬怯奔渾水，雕沈莽蒼雲。沙田積蒿艾，竟夕見燒焚。
王母祠前寫望
作者：喻鳧（唐）

雲霞千古事，桃李舊花顏。芳信沈青鳥，空祠掩暮山。香傳一座暗，柳匝萬家閑。那複傷神所，河昏落日間。
遊暖泉精舍
作者：喻鳧（唐）

塢木殿前空，山河澤國同。鳥閑沙影上，泉落樹陰中。纜舸蒲花水，縈幡柳絮風。翛然方寸地，何事更悲蓬。
懷鄉
作者：喻鳧（唐）

秋風江上家，釣艇泊蘆花。斷岸綠楊蔭，疏籬紅槿遮。鼉鳴積雨窟，鶴步夕陽沙。抱疾僧窗夜，歸心過月斜。
岫禪師南溪蘭若
作者：喻鳧（唐）

錫影配瓶光，孤溪照草堂。水懸青石磴，鐘動白雲床。樹色含殘雨，河流帶夕陽。唯應無月夜，瞑目見他方。
龍翔寺寄李頻
作者：喻鳧（唐）

鐘聲南北寺，不道往來遙。人事因循過，時光荏苒銷。懸燈灑砌雨，上閣繞雲雕。即是洲中柳，嘶蟬急暮條。
送武瑴之邠甯
作者：喻鳧（唐）

戍路少人蹤，邊煙淡複濃。詩寧寫別恨，酒不上離容。燕拂沙河柳，鴉高石窟鐘。悠然一暌阻，山疊虜雲重。
夏日題岫禪師房
作者：喻鳧（唐）

朝朝聲磬罷，章子掃藤陰。花過少遊客，日長無事心。回山閉院直，落水下橋深。安得開方便，容身老此林。
夏日因懷陽羨舊遊寄裴書記
作者：喻鳧（唐）

落日太湖西，波涵永珍低。藕花燻浦漵，菱蔓匿鳧鷖。樹及長橋盡，灘回七裡迷。還應坐籌暇，時一夢荊溪。
呈薛博士
作者：喻鳧（唐）

辛勤長在學，一室少曾開。時憶暮山寺，獨登衰草臺。名期五字立，跡愧九年來。此意今聊寫，還希君子哀。
即事
作者：喻鳧（唐）

抱杖立溪口，迎秋看塞門。連山互蒼翠，二水各清渾。笛發孤煙戍，鴉歸夕照村。萋萋芳草色，終是憶王孫。
龍翔寺閣夜懷渭南張少府
作者：喻鳧（唐）

春城帶病別，秋塞見除書。況是神仙吏，仍非塵土居。河風吹鳥迥，嶽雨滴桐疏。坐閣馳思夕，沙東涼月虛。
夏日龍翔寺居即事寄崔侍禦
作者：喻鳧（唐）

古剎一幡斜，吹門水過沙。數聲鐘裡飯，雙影樹間茶。落日窮荒雨，微風古塹花。何當戴豸客，複此問生涯。
龍翔寺居喜胡權見訪因宿
作者：喻鳧（唐）

林棲無異歡，煮茗就花欄。雀啅北岡曉，僧開西閣寒。沖橋二水急，扣月一鐘殘。明發還分手，徒悲行路難。
宿石窟寺
作者：喻鳧（唐）

一剎古岡南，孤鐘撼夕嵐。客閑明月閣，僧閉白雲庵。野鶴立枯枿，天龍吟淨潭。因知不生理，合自此中探。
夏日龍翔寺寄張侍禦
作者：喻鳧（唐）

沙西林杪寺，殿倚石稜開。曉月僧汲井，殘陽鐘殷臺。河沖綠野去，鳥背白雲來。日夕唯增思，京關未想回。
秋日將歸長安留別王尚書
作者：喻鳧（唐）

朔漠正秋霖，西風傳夕砧。滄洲未歸跡，華髮受恩心。露色岡莎冷，蟬聲塢木深。清晨鈇鉞內，只獻白雲吟。
龍翔寺言懷
作者：喻鳧（唐）

眠雲喜道存，讀易過朝昏。喬木青連郭，長河白瀉門。鐘沈殘月塢，鳥去夕陽村。搜此成閑句，期逢作者論。
龍翔寺居夏日寄獻王尚書
作者：喻鳧（唐）

那期高旆下，得遇重臣知。泉石容居止，風沙免路岐。河兼落下望，句入大荒思。無複愁煩暑，回山翠閣危。
題弘濟寺不出院僧
作者：喻鳧（唐）

楚鞋應此世，只繞砌苔休。色相栽花視，身心坐石修。聲寒通節院，城黑見烽樓。欲取閑雲並，閑雲有去留。
寄劉錄事
作者：喻鳧（唐）

城西青島寺，累夏漱寒泉。今在提綱所，應難掃石眠。風沙榆塞迥，波浪橘洲偏。重整瀟湘棹，心期更幾年。
酬王檀見寄
作者：喻鳧（唐）

馳心棲杳冥，何物比清泠。夜月照巫峽，秋風吹洞庭。酬難塵鬢皓，坐久壁燈青。竟晚蒼山詠，喬枝有鶴聽。
寺居秋日對雨有懷
作者：喻鳧（唐）

修修復雭雭，黃葉此時飛。隱幾客吟斷，鄰房僧話稀。鴿寒棲樹定，螢濕在窗微。即事瀟湘渚，漁翁披草衣。
答劉錄事夜月懷湘西友人見寄
作者：喻鳧（唐）

相逢仍朔漠，相問即波濤。江思葦花折，笛聲關月高。簿書君閱倦，章句我吟勞。竟夕空憑閣，長河漴石壕。
上高侍禦
作者：喻鳧（唐）

舊隱白雲峰，生涯落葉同。關河一棲旅，楊柳十東風。跡處龍鍾內，聲居汩沒中。酬恩若有地，寧止殺微躬。
冬日寄友人
作者：喻鳧（唐）

空為梁甫吟，誰竟是知音。風雪坐閑夜，鄉園來舊心。滄江孤棹迥，落日一鐘深。君子久忘我，此誠甘自沈。
冬夜宿餘正字靜恭裡閒居
作者：喻鳧（唐）

每來多便宿，不負白雲言。古木朔風動，寒城疏雪翻。微燈懸刻漏，舊夢返湘沅。先是琴邊起，知為閣務繁。
得子侄書
作者：喻鳧（唐）

遠書來阮巷，闕下見江東。不得經史力，枉拋耕稼功。雁天霞腳雨，漁夜葦條風。無複琴杯興，開懷向爾同。
獻知己
作者：喻鳧（唐）

亦忝受恩身，當殊投刺新。竟蒙分玉石，終不離埃塵。大穀非無暖，幽枝自未春。昏昏過朝夕，應念苦吟人。
贈張濆處士
作者：喻鳧（唐）

露白覆棋宵，林青讀易朝。道高天子問，名重四方招。許鶴歸華頂，期僧過石橋。雖然在京國，心跡自逍遙。